Diari Oficial de la Generalitat Valenciana


Sumari del DOGV 1123, del 11-08-1989 (1989/814838)

DECRET 125/1989, de 28 de juliol, del Consell de la Generalitat Valenciana, pel qual es creen les Comissions Territorials de Seguretat i Higiene en el Treball.
---------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1989/07/28/125/dof/vci/html**

### Dades del document

Número de DOGV
:   1123

Data del DOGV
:   11-08-1989

Secció del DOGV
:   DISPOSICIONS GENERALS

Número del document
:   1989/814838


Data del document
:   28-07-1989

Organisme emissor
:   Conselleria de Treball i Seguretat Social

Tipus de document
:   Decret

Decret 125/1989, de 28 de juliol, del Consell de la Generalitat Valenciana, pel qual es creen les Comissions Territorials de Seguretat i Higiene en el Treball.  
Assumides per la Generalitat Valenciana les competències que en matèria de seguretat i higiene en el treball foren transferides pel Reial Decret 4105/1982, de 29 de desembre, (BOE de 25.02.83), l'Administració Autonòmica ha desenvolupat una activitat orientada a la prevenció dels riscs professionals i a impulsar la millora de les condicions de treball i salut al món laboral.  
La realització d'aquesta labor requereix ara per ara, no solament l'actuació de l'autoritat pública, sinó també l'aportació i col·laboració dels que intervenen al món del treball.  
Per tal de complir aquests objectius cal crear òrgans de col·laboració entre els interlocutors socials i l'Administració Autonòmica Valenciana que permeten la participació, el diàleg i l'apropament, i també la conclusió d'acords i el seguiment de la gestió administrativa, per tal de fomentar la prevenció dels riscs professionals en tots els sectors i prioritàriament en els que per llurs característiques es consideren especials.  
La constitució de les Comissions amb caràcter provincial respon precisament a la necessitat de tractar des de la perspectiva més pròxima possible les diverses qüestions que afecten la seguretat i higiene en el treball. D'altra banda, és necessària una tasca de coordinació en l'activitat de les Comissions Territorials; aquesta funció l?executarà la Comissió de Condicions de Treball, incardinada en altre òrgan de participació com és el Consell Valencià de Relacions Laborals.  
En atenció d'aquests motius, i a proposta del Conseller de Treball i Seguretat Social i amb la deliberació prèvia del Consell de la Generalitat Valenciana en sessió realitzada el dia 28 de juliol de 1989,  
DECRETE:  
Article primer. Creació  
Són creades les Comissions Territorials de Seguretat i Higiene en el Treball, com a òrgans a través dels quals es realitza, sota la dependència de la Conselleria de Treball i Seguretat Social, la participació dels treballadors, empresaris i Administració Pública en el control i vigilància de la seguretat i higiene en el treball en l'àmbit provincial.  
Article segon. Funcions  
Les funcions de les Comissions Territorials són les següents:  
1. Proposar i impulsar les mesures que es creguen avinents per tal de perfeccionar la gestió administrativa en matèria de seguretat i higiene en el treball, incloent-hi tots els plans i programes considerats necessaris a tal fi en l?àmbit que li és propi.  
2. Facilitar informació i formular pel que fa al seu àmbit d'actuació, propostes i consideracions a la Comissió de Condicions de Treball del Consell Valencià de Relacions Laborals per a la elaboració de l'Avantprojecte de Pressupostos del Programa «Condicions de Treball i Administració de les Relacions Laborals».  
3. Conéixer i realitzar el seguiment dels plans i programes establerts per a la gestió en l?àmbit provincial.  
4. Realitzar totes les missions de seguiment i vigilància que li siguen encomanades per la Conselleria de Treball i Seguretat Social, informant-ne a la Comissió de Condicions de Treball.  
5. Emetre un informe semestral de les seues activitats i elevar-lo a la Comissió de Condicions de Treball del Consell Valencià de Relacions Laborals i a la Conselleria de Treball i Seguretat Social.  
Article tercer. Composició  
Un. En cada província de la Comunitat Valenciana es constituirà una Comissió Territorial de Seguretat i Higiene en el Treball, integrada pels membres següents:  
a) El President de la Comissió, el qual serà designat pel Conseller de Treball i Seguretat Social.  
b) Dos Vocals representants de l'Administració.  
c) Tres Vocals en representació dels Sindicats mes representatius.  
d) Tres Vocals per les Organitzacions Empresarials de més representativitat.  
Dos. Cada Comissió Territorial disposarà d'una Secretaria Executiva, responsable de l?execució dels seus acords i el titular de la qual serà el Director del Gabinet Tècnic Provincial de Seguretat i Higiene en el Treball. El Secretari Executiu assistirà a totes les reunions, amb veu però sense vot, tret d'aquells supòsit on actue a més com a Vocal representant de l'Administració.  
La Secretaria Executiva tindrà l?estructura orgànica escaient per al puntual i eficaç compliment de les seues funcions executives, assessores i de coordinació. Dins la Secretaria Executiva, un funcionari, nomenat pel Director Territorial de Treball, a proposta del Secretari Executiu de la Comissió, s?encarregarà de les qüestions administratives i Actes de les sessions.  
Tres. Per la Secretaria Executiva de la Comissió Territorial s?establiran les vies adequades per a les relacions d'aquesta amb altres Ens Administratius.  
La Secretaria Executiva és la destinatària única dels actes de comunicació amb els Vocals i per tant li hauran de ser dirigides totes les notificacions, justificants de rebuda, excuses d?assistència, peticions de dades, rectificacions o qualsevulla altra mena d'escrits dels quals haja de tenir coneixement la Comissió Territorial.  
Article quart. Els Presidents: llurs funcions  
Correspon al President de cada Comissió Territorial:  
a) Assumir i representar la Comissió, sense perjudici del que disposa l'apartat dos de l'article sisé.  
b) La convocatòria de les sessions i la fixació de l'Ordre del Dia.  
c) Presidir la sessió i moderar el desenvolupament dels debats.  
d) Exercir el seu dret de vot, decidint la votació en cas d'empat.  
e) Visar les Actes i Certificacions dels Acords de les Comissions Territorials.  
f) Totes aquelles altres funcions que li siguen intrínseques a la seua condició de President de la Comissió Territorial i que estiguen dins l'àmbit de coordinació i relacions externes a què fa referència el punt tres de l'article tercer.  
Article cinqué. Els Vice-presidents: llurs funcions  
Un. En cada Comissió Territorial el President nomenarà un Vice-president, d'entre els seus membres.  
Dos. Corresponen al Vice-president les funcions següents:  
a) Assistir al President en les sessions, constituint conjuntament amb aquest i el Secretari, la Mesa de la Comissió.  
b) Substituir el President en els casos de vacant, malaltia i altres causes, assumint les seues competències.  
Article sisé. Funcions dels Vocals  
Un. Correspon a tots i a cadascun dels Vocals:  
a) Participar en els debats, fer propostes i plantejar mocions.  
b) El dret a la informació necessària per a complir adientment les funcionis assignades a la Comissió Territorial, la qual s'articularà mitjançant sol·licitud per escrit dirigit a la Secretaria Executiva de la Comissió.  
c) Exercir el seu dret a vot, podent-hi fer constar en Acta l'abstenció i els vots particulars que es sol·liciten.  
d) Formular precs i preguntes.  
e) Totes aquelles altres funcions intrínseques a llur condició de Vocals.  
Dos. En cap cas els Vocals podran atribuir-se la representació o facultats de la Comissió Territorial, tret que expressament se'ls haja atorgat per acord de l?òrgan col·legiat i per a cada cas concret.  
Article seté  
La substitució temporal o suplència dels Vocals haurà de comunicar-se per escrit a la Secretaria, prèviament a la realització de les Sessions.  
El càrrec de Vocal donarà dret a la percepció de les compensacions que s'hi establesquen.  
Les Centrals Sindicals i Organitzacions Empresarials comunicaran als efectes pertinents, a la Secretaria de la Comissió Territorial, els nomenaments, suplències i cessaments dels Vocals de la representació sindical i empresarial.  
Article vuité. Convocatòria de la Comissió Territorial  
Un. La Comissió Territorial es reunirà en sessió ordinària bimestralment.  
En sessió extraordinària es reunirà a iniciativa del seu President o d'un terç dels seus membres, i en aquest cas en el termini màxim de quinze dies des de la recepció de la sol·licitud havent-se de comunicar la convocatòria a través dels mitjans més idonis per garantir-ne l'adequada recepció.  
Dos. Les convocatòries de la Comissió Territorial es faran amb antelació, que serà de setanta-dues hores com a mínim.  
Tres. La convocatòria haurà d'indicar el dia, l'hora i el lloc de la reunió així com l'Ordre del Dia, i incloure si s'escau, la documentació adequada per a estudi previ dels Vocals.  
Article nové. Comissions Especials i Ponències  
Un. La Comissió Territorial podrà constituir Comissions Especials i Ponències col·legiades o unipersonals, per tal d'estudiar qüestions concretes, compostes pels Vocals que designe el President, a proposta de la Comissió Territorial, expressada per majoria simple. Les Comissions Especials o Ponències podran estar auxiliades, si pertoca, per funcionaris o experts designats amb la conformitat del President.  
Dos. Aquestes Comissions Especials i Ponències informaran de llurs treballs a la Comissió Territorial en la primera Sessió que aquesta realitze i en reunions successives, fins que aquelles concloguen.  
Tant en les Comissions Especials com en les Ponències col·legiades es guardarà la proporcionalitat establida per a la Comissió Territorial.  
Article deu. Ordre del Dia i règim d'acords  
Un. L?Ordre del Dia de les sessions ordinàries contindrà l'aprovació de l?Acta de la sessió anterior i l'exposició de les actuacions de la Comissió Territorial, Comissions Especials o Ponències, així com els ternes que determine el President, a iniciativa pròpia o a sol·licitud prèvia a la remissió de la convocatòria, d'un terç dels Vocals.  
Dos. Les qüestions extraordinàries i urgents, segons el parer del President o d'un terç dels Vocals i amb caràcter de tals, podran introduir-se en l'Ordre del Dia sempre que la Comissió a l'inici de la sessió ho acorda procedent per majoria absoluta dels membres de la Comissió, o en segona votació, per la majoria de les tres representacions presents.  
Tres. La Comissió Territorial, les Comissions Especials i Ponències s'entendran constituïdes vàlidament quan concórreguen els dos terços, si més no, de llurs components, en primera convocatòria, i en segona convocatòria, es constituirà vàlidament amb cinc de llurs membres.  
Quart. Els acords, per a llur validesa, s'adoptaran per les 3/4 parts dels presents. La Mesa, a través del Secretari, podrà formular advertència d'il·legalitat, prèvia a la votació, la qual cosa constarà en Acta.  
Cinc. De cada sessió s'estendrà un Acta que reculla substancialment el desenvolupament i acords, així com la relació de les persones assistents a aquesta. Tots els membres estan facultats per sol·licitar que consten llur vots particulars i abstencions.  
Les Actes, que seran firmades pel Secretari amb el vist-i-plau del President, s'aprovaran en la següent sessió ordinària de la Comissió, acompanyant-se a la convocatòria el corresponent text d'aquesta.  
Sis. Qualsevol membre de la Comissió Territorial, inclós el Secretari, té dret a sol·licitar la transcripció íntegra de la seua intervenció en cada sessió, sempre que aporte en l'acte text escrit que es corresponga exactament i fidelment amb la seua intervenció, fent-se constar així en l'Acta i s'hi unirà còpia autentificada de l?escrit.  
Set. El vot serà individual i secret, llevat que hi haja unanimitat entre els membres de la Comissió sobre altra forma de votació.  
DISPOSICIONS ADDICIONALS  
Primera  
A les efectes prevists en l'article tercer d'aquest Decret, per a determinar la composició inicial de cada Comissió Territorial per part de les Organitzacions Sindicals, es tindran en compte els resultats de les eleccions a representants dels treballadors en les empreses realitzades durant el període comprés entre el primer d'octubre al trenta-u de desembre de 1986, acordat per la Comissió Nacional d'Eleccions Sindicals, de conformitat amb el que preveu la disposició addicional primera de la Llei Orgànica de Llibertat Sindical 11/1985, de 2 d'agost, i el Reial Decret 1256/1986, de 13 de juny.  
Segona  
Als mateixos efectes assenyalats en la disposició anterior, gaudiran de capacitat representativa les Associacions Empresarials que tinguen la condició de més representatives, d?acord amb la disposició addicional sisena de l?Estatut dels Treballadors, text reformat per la Llei 32/1984 de 2 d'agost.  
DISPOSICIONS FINALS  
Primera  
Les Comissions Territorial hauran de quedar constituïdes dins els sisanta dies següents a l?entrada en vigor d'aquest Decret.  
Segona  
S?autoritza el Conseller de Treball i Seguretat Social perquè dicte totes les disposicions que calguen per tal de desplegar aquest Decret.  
Tercera  
Aquest Decret vigirà l?endemà de la publicació al Diari Oficial de la Generalitat Valenciana.  
València, 28 de juliol de 1989.  
El President de la Generalitat,   
JOAN LERMA I BLASCO  
El Conseller de Treball i Seguretat Social,  
MIGUEL DOMENECH I PASTOR


Còpia Permalink ELI